У Вікіпедыі ёсць артыкулы пра іншых асоб з прозвішчам Васюцін.
**Юрый Васюцін** (нар. 20 ліпеня 1978, Орша, БССР) — беларускі футбаліст (брамнік) і трэнер. У цяперашні час працуе трэнерам брамнікаў у клубе «Віцебск».

Клубная кар’ера
---------------

Выхаванец віцебскага футбола, з 1996 года выступаў за мясцовы клуб (у розны час называўся «Лакаматыў-96», «Лакаматыў» і «Віцебск»). Некаторы час выступаў за фарм-клуб «Лакаматыва-96» — «Лакаматыў» — у ніжэйшых лігах. З сезона 2000 трывала замацаваўся ў асноўнай камандзе, хоць неаднаразова саступаў месца ў аснове іншым брамнікам.

У ліпені 2010 года ў кубкавым матчы супраць светлагорскага «Хіміка» выйшаў на замену ў канцы матча ў якасці палявога іграка і забіў гол, які дапамог «Віцебску» атрымаць перамогу 3:2 і прайсці ў наступны раўнд.

Пасля зыходу ўлетку 2011 года Дзмітрыя Гушчанкі ў мінскае «Дынама» Юрый Васюцін застаўся асноўным брамнікам каманды. Разам з «Віцебскам» вылецеў у Першую лігу па выніках сезона 2011, на працягу трох сезонаў у Першай лізе толькі на паўгады саступаў месца асноўнага брамніка Андрэю Шчарбакову. Па выніках сезона 2014 (у якім правёў усе 30 матчаў чэмпіянату) дапамог «Віцебску» вярнуцца ў Вышэйшую лігу.

Да сезона 2015 пачынаў рыхтавацца разам з віцебскай камандай, але ў лютым 2015 года пакінуў «Віцебск». 26 красавіка 2015 года на Віцебскім ЦСК перад матчам «Віцебска» супраць «Нафтана» адбылася цырымонія провадаў Васюціна з футбола. На той момант ён ужо увайшоў у трэнерскі штаб першалігавай «Оршы».

У ліпені 2015 года Васюцін зноў апынуўся ў «Віцебску», заняўшы пасаду трэнера брамнікаў.

Дасягненні
----------

* Беларусь 03Бронзавы прызёр Бронзавы прызёр чэмпіянату Беларусі: 1997
* Беларусь Пераможца Першай лігі чэмпіянату Беларусі: 2003

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 1996 | Д2 | Лакаматыў | Беларусь | 12 | -13 |
| 1997 | Д1 | Лакаматыў-96 | Беларусь | 5 | -2 |
| 1997 | Д2 | Лакаматыў | Беларусь | 15 | -23 |
| 1998 | Д3 | Лакаматыў | Беларусь | 12 | -10 |
| 1999 | Д3 | Лакаматыў | Беларусь | 22 | -23 |
| 2000 | Д1 | Лакаматыў-96 | Беларусь | 20 | -30 |
| 2001 | Д1 | Лакаматыў-96 | Беларусь | 9 | -22 |
| 2002 | Д1 | Лакаматыў-96 | Беларусь | 13 | -33 |
| 2003 | Д2 | Лакаматыў | Беларусь | 12 | -9 |
| 2004 | Д1 | Лакаматыў | Беларусь | 9 | -16 |
| 2005 | Д2 | Лакаматыў | Беларусь | 27 | -21 |
| 2006 | Д1 | Лакаматыў | Беларусь | 13 | -12 |
| 2007 | Д1 | Віцебск | Беларусь | 8 | -8 |
| 2008 | Д1 | Віцебск | Беларусь | 8 | -3 |
| 2009 | Д1 | Віцебск | Беларусь | 18 | -28 |
| 2010 | Д1 | Віцебск | Беларусь | 12 | -14 |
| 2011 | Д1 | Віцебск | Беларусь | 18 | -26 |
| 2012 | Д2 | Віцебск | Беларусь | 28 | -30 |
| 2013 | Д2 | Віцебск | Беларусь | 15 | -13 |
| 2014 | Д2 | Віцебск | Беларусь | 30 | -30 |
|

Зноскі
------

1. ↑  Смотрите, как вратарь "Витебска" забил победный гол в кубковом матче. ВИДЕО
2. ↑  Юрий Васютин. Витязь на распутье
3. ↑  «Витебск» – «Нафтан». Перед матчем состоится церемония проводов Юрия Васютина из футбола
4. ↑  Юрий Васютин будет тренировать вратарей в "Витебске"

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) |